
Здравейте!  

Наскоро се сдобихме с къща и имаме план да си построим барака( паянтова, без плоча). Въпросът ми е, трябва ли ни разрешение от съседа или за строеж, ако бараката бъде построена на гърба на къщата( разстоянието между къщата и оградата е 3 м.)? От познати чух, че ако постройката е паянтова и не е по-висока от 2.40м, не са необходими документи, но не намерих предписания за това.  

Благодаря!


 

Строеж на барака
================

 

Здравейте, 


не се изисква разрешение за строеж съгласно чл. 151 от закона за устройство на територията за 12. градински и паркови елементи с височина до 2,5 м над прилежащия терен.


Доколкото разбирам от питането Ви обаче, по-скоро се касае за второстепенна постройка на допълващото застрояване според чл. 46 ЗУТ -“второстепенни постройки на допълващото застрояване / леки постройки за отоплителни материали и инвентар) могат да се изграждат в урегулирани поземлени имоти за ниско жилищно или за вилно застрояване.  

(2) (Доп. – ДВ, бр. 65 от 2003 г.) Второстепенните постройки на допълващото застрояване са с височина до 2,5 м над прилежащия терен и до 3 м до най-високата част на покрива. Когато постройките се разполагат на вътрешната граница на урегулирания поземлен имот, най-високата част на покрива при калканната стена може да има височина до 3,6 м.”


Най-добре да коментирате въпроса с архитект.


Поздрави,  

адв. Николина Митова  

тел. 0898 303092


